ئەم کتێبە شانۆنامەیەکی حەوت پەردەییە، لە نووسینی: “گیتی بایەندۆر”ە و خوناو ئیسماعیل کردووەیەتی بە کوردی.
پوختەی شانۆنامەکە: چیرۆکی کچێکی تەنیایە کە کاتێ منداڵ بووە دایکی مردووە و لەگەڵ باوکی دەژی. باوکی بەرگدرووە و دووکانێکی فرۆشی پۆشاکی پیاوانەشیان هەیە. کچەکە تەمەنی گەیشتووتە سەروو سی ساڵ و لە دووکانەکەدا هاوکاری باوکی دەکات. باوکەکەش پیاوێکی دەمارگێڕی نەریتی و خورافی کە لێناگەڕێ کچەکەی لەگەڵ مانکەنەکانی دووکانەکەش تەنیا بێت؛ چ بگات بە پێوەندی کۆمەڵایەتی دیکە،
کچەکە لە منداڵییەوە ناو لە یەكێ لە مانکەنەکان دەنێ و پێوەندی لەگەڵ دەبەستێ و هەمیشە قسەی لەگەڵ دەکات، تا دەگات بەوەی کە مانکەنەکە دەبێتە هەموو کەس و هەموو شتێکی کچەکە. چیرۆکێکی بە ئازاری تەنیایی مرۆڤەکان و درامێکی سایکۆلۆژیانەی تاڵە.